Jalakäijate sild

**Jalakäijate sild** (ka *jalgsild*) on sild, mis on mõeldud ainult jalakäijatele.

Nendega sillatakse veekogusid, liiklus või orge. Jalgsildu saab ehitada mitmesugustest ehitusmaterjalidest (põhiliselt puidust, kivist, raudbetoonist või metallist). Nende seas on nii staatilisi kui ka teisaldatavaid sildu (näiteks lahtikäiva avaga sillad, samuti pöörd- või tõstesillad). Jalgsildade mõõtmed ulatuvad mõnest meetrist mitmesaja meetrini. Väikeste koormuste ja reeglina väikeste sillete tõttu on jalakäijate sildade projekteerimisel sageli suur projekteerimisvabadus.

Jalgsildade projekteerimisel järgitakse tavaliselt samu põhimõtteid, mis teiste sildade puhul. Kuid kuna need on tavaliselt maanteesillast oluliselt kergemad, on need vibratsiooni suhtes tundlikumad ja seetõttu pööratakse projekteerimisel sageli rohkem tähelepanu dünaamikaefektidele. 2000. aastate alguses pälvisid rahvusvahelist tähelepanu sedalaadi probleemid Pariisis Pont de Solférino (valminud 1999) ja Londonis Millennium Bridge'iga (2000).

2022. aastal avati Tšehhimaal Dolní Moravas jalakäijate rippsild Sky Bridge 721, mille pikkus on 721 m. 

Nii jalakäijatele kui jalgratturitele mõeldud sildu nimetatakse sageli rohelisteks sildadeks ja need moodustavad säästva transpordisüsteemi olulise osa.

## Sillatüübid
Sillatüübilt võib jalgsild olla
*kiviplaatsild
*talasild
*köissild
*rippsild
*vantsild
*sõrestiksild
*tõstesild
*kaarsild 
*kuusild (Ida-Aasia maastikuarhitektuuris esinev sillatüüp)

## Sillaprojektide autoreid
Tuntud konstruktsiooniinseneridest on silmapaistvaid jalgsildu projekteerinud (enamasti koostöös teiste konstruktoritega) näiteks:
*Ove Arup (Kingsgate'i sild Durhamis)
*Jörg Schlaich (Erzbahnschwinge Bochumis)
*Santiago Calatrava (Katehaki jalakäijate sild Ateenas; Sundiali sild Californias)
*Chris Wise (Infinity Bridge ja Millennium Bridge Inglismaal)
*Tristram Carfrae (Helixi sild Singapuris)

## Tänapäeval kasutusel jalakäijate sillana
Mõnedel endistel maanteesildadel on autoliiklus suunatud uuematele sildadele ja neist on saanud jalakäijate sillad (näiteks kuulus Raudsild Inglismaal, valminud 1781).

Säilinud ja renoveeritud Vana-Rooma aegseid sildu nagu Roomas asuvad Ponte Milvio (1. saj eKr) ja Ponte Sant'Angelo (134 pKr) kasutatakse tänapäeval jalgsillana. 

Terve rida Ameerika 19. sajandi teisel poolel ja 20. sajandi alguskümnenditel rajatud metallist sõrestiksildu on säilitatud ja lubatud tänapäeval kasutada ainult jalgsildadena, näiteks nagu Big Four Bridge Louisville'is (ehitatud 1895), Purple People Bridge Cincinnatis (1896), John Seigenthaleri jalakäijate sild Nashville'is (1909) ja Chain of Rocks Bridge Saint Louisis (1929). Sama lugu on 1889. aastal rajatud Capilano rippsillaga Kanadas, mis renoveeriti 1956. aastal.

## Jalakäijate sildu (väljaspool Eestit)
### Enne 21. sajandit

Shaharah bridge.jpg|Kivisild Jeemenis
Gaoliang Bridge.JPG|Gaoliangi sild Pekingis (18. sajand)
สะพานปีกุน - Pi Kun Bridge (October 2021) - img 01.jpg|Pi Kuni sild Bangkokis (1911)
Arched Pedestrian bridge.jpg|Ogre kaarsild (1966)
Dunelm House & Kingsgate Bridge.jpg|Kingsgate'i sild Durhamis (1966)
The bridge of Shepherds - Hussaini Suspension Bridge.jpg|Hussaini rippsild Gilgit-Baltistanis (1968)
Paris Pont des Arts.jpg|Pont des Arts Pariisis (1984)
Mon bridge sangkhla.jpg|Uttamanusorni sild Tais (1987)
Baltasis tiltas by Augustas Didzgalvis.jpg|Valge sild Vilniuses (1996)
France Paris Passerelle Solferino 02.JPG|Pont de Solférino Pariisis (1999)
Sk337.jpg|Puškini sild Moskvas (2000)


### 21. sajand

Puente de la Mujer - Puerto Madero.jpg|Puente de la Mujer Buenos Aireses (2001)
Erzbahnschwinge Bochum Nahaufnahme.jpg|Erzbahnschwinge Bochumis (2003)
Bp bridge.JPG|BP Bridge Chicagos (2004)
The Rolling Bridge by Thomas Heatherwick, Paddington Basin2.jpg|Rolling Bridge Londonis (2005)
Kaldnes bro bru vippebro gang- og sykkelbro Byfjorden Kanalen Brygga Støperiet Bascule footbridge Boardwalk Dock etc Tønsberg Norway 2019-08-24 4798.jpg|Kaldnesi tõstesild Tønsbergis (2005)
20210925 68 Davenport, Iowa - 51829341273.jpg|Davenport Skybridge Davenportis (2005)
Big Dam Bridge 2.jpg|Big Dam Bridge Little Rockis (2006)
Weil am Rhein - Dreiländerbrücke Bild 1.jpg|Dreiländerbrücke Baselis (2007)
Kerrey Pedestrian Bridge.JPG|Bob Kerrey sild Omahas (2008)
Hakone Seiroku Mishima Suspension Bridge (Aerial).jpg|Mishima rippsild Mishimas (2015)
Die Fußgänger-Seilhängebrücke nahe der Rappbodetalsperre. 2H1A0407WI.jpg|Rippsild Titan RT Harzi mäestikus (2017)
84154-Da-Nang (48572591852).jpg|Cầu Vàngi sild Vietnamis (2018)
Sky Bridge 721 - spring.jpg|Rippsild Sky Bridge 721 Tšehhis (2022)
Nemzeti Összetartozás Hídja 1.jpg|Rahvusliku ühtsuse sild Ungaris (2024)


## Jalakäijate sildu Eestis

Vanimad säilinud jalakäijate sillad Eestis on Tartus Toomemäel asuvad Kuradisild ja Inglisild. 

Algne Kuradisild valmis 1809. aastal Johann Wilhelm Krause projekti järgi. See oli
uusgootika stiilis kolmesildeline puitsild, mille käiguteed toetusid puitpostidele ja teravkaarsetele kanduritele. 1844. aastal asendati see ühesildelise puitsillaga ja 1913. aastal praeguse Arved Eichhorni projekteeritud ühesildelise raudbetoonkaarsillaga.

Algne Inglisild valmis 1816. aastal Krause projekti järgi. See oli klassitsistlikus stiilis mitmesildeline puittalasild, mis kujundati triumfiväravana. Osaliselt kõdunenud silla asemele ehitati 1836. aastal M. H. Jacobi projekti järgi kivipostidega talasild, mis mõneti lihtsustatuna järgis Krause lahendust. Sild remonditi kapitaalselt 1913. aastal.

Viljandi rippsilla valmistas 1879. aastal Riia firma Felser & Co ja see asus algselt Tarvastu ordulinnuse vallikraavil. Alates 1931. aastast asub Viljandi lossimägedes. Püloonid on malmist ja sildetarind metallist (tõenäoliselt sepisrauast). Kuigi tarinduselt on sild primitiivne, on sellest saanud üks Viljandi linna sümboleid.

Olustvere mõisa pargis (kujundatud 1903. aasta maastikuarhitekt Georg Kuphaldti plaani järgi) asuvad suuremal tiigil mitu raudsilda (ühte neist vaata kõrvalasuval pildil).

Sõjajärgsel perioodil ehitatud jalakäijate sildadest on tuntumad Tartus valminud ühesildeline (57 m) monoliitbetoonist Kaarsild üle Emajõe (projekti autor Peeter Varep; 1959) ja Tallinnas terasest Ehitajate tee jalakäigusild (Johannes Aare ja Valdek Kulbach; 1986).

Alates 1990. aastate lõpust on Eestis rajatud terve rida tähelepanuväärseid jalakäijate sildu: vantsillad Sauga sild Pärnus (1998) ja Turusild Tartus (2003), kaarsillad terasest Võhandu sild ja liimpuidust Merirahu sadama sild, pöördsillad Vallikraavi sild Pärnus ( 2008) ja Admiralisild Tallinnas (2021), samuti Vaida rippsild (2008).

2010. aastatel rajati Kadrioru pargis aiakujundaja Masao Sonea juhendamisel autentne Jaapani aed, milles on mitu kivist silda. Need on Jaapanis valmistatud ja Eestis taas kokku pandud (üks neist on näha ka kõrvalasuval pildil).


Ur4442.jpg|Algne Kuradisild 1830. aastal (Krause projekti järgi; Georg Friedrich Schlateri litograafia)
TKM 0714G, Toome sild, August Matthias Hagen.jpg|Algne Inglisild 1826. aastal (Krause projekti järgi; August Matthias Hageni akvatinta)
Album von Dorpat, TKM 0031H 14.jpg|Kivipostidel Inglisild 1860. aastal (M. H. Jacobi projekti järgi; Louis Höflingeri litograafia)
Drone Kuradisild Inglisild 2021.webm|Lend Kuradisillast Inglisillani (2021; droonivideo)
Rippsild Viljandis.jpg|Viljandi rippsild (1879)
Mente et Manu.JPG|Mustamäe sild Tallinnas (1986)
Tartu bridges 2006.jpg|Raudsild Tartus (1993, lammutati 2007)
Sauga jõgi ja vantsild 2022. aasta juunis.jpg|Sauga vantsild (1998)
Tartu - panoramio (40).jpg|Turusild Tartus (2003; üldpikkus 251 m; vantsild)
Kaarsild Ahja jõel.jpg|Ahja puitsild
2008 08 06 Pärnu vallikääru sild suletuna.jpg|Vallikraavi sild Pärnus (2008)
Vaida jalakäijate sild. 31. jaanuar 2021.jpg|Vaida jalakäijate sild (2008)
Footbridge over Pirita River - panoramio (1).jpg|Pirita jõe jalgsild
Merirahu Sadam Footbridge Tallinn 24 May 2016.jpg|Merirahu sadama jalgsild
Pedestrian bridge over Võhandu river near Võru - panoramio.jpg|Jalgsild üle Võhandu jõe


Säilinud ja renoveeritud sajandivanused kivisillad (näiteks Konuvere kivisild, ehitatud 1861) ja Kasari raudbetoonsild (1904) on kasutusel tänapäeval jalgsillana.

## Viited